Lohyňa (potok)

Lohyňa je vodný tok v Javorí na území okresu Detva. Je to pravostranný prítok Korčínskeho potoka v povodí Slatiny, má dĺžku približne 3,6 km a je tokom V. rádu. 

 Priebeh toku 
Potok pramení vo východnej časti Javoria, v geomorfologickom podcelku Lomnianska vrchovina, na západných svahoch Makytovej (), v nadmorskej výške približne  Od prameňa v súvislom lesnom poraste v lokalite Lohyňa tečie severným smerom, kopírujúc lesnú cestu. Onedlho priberá ľavostranný prítok z úbočia Kukučkovho kopca () a lesnatým údolím pokračuje na sever k lokalite Lohyňa. Opúšťa súvislú zalesnenú oblasť a priberá pravostranný prítok z úbočia Ďurovie vrchu. V rámci pohoria prechádza z Lomnianskej vrchoviny do podcelku Podlysecká brázda a lemovaný širším pásom porastu vedie k Slatinským Lazom. Okrajom zástavby sa dostáva k rázcestiu, kde sa mierne stáča na severovýchod a okrajom intravilánu pokračuje do centra obce. Tu, v nadmorskej výške približne , sa vlieva pravostranne do Korčínskeho potoka, ktorý je prítokom rieky Slatina v povodí rieky Hron. Potok patrí do širšieho povodia rieky Hron. 

Lohyňa pramení a na hornom toku preteká katastrom obce Vígľašská Huta-Kalinka, odkiaľ pokračuje na územie obce Slatinské Lazy v okrese Detva v Banskobystrickom kraji.

 Referencie 

 Pozri aj 
 Zoznam vodných tokov v povodí Slatiny
 Javorie, Lomnianska vrchovina, Podlysecká brázda

 Externé odkazy 
 Poloha na turistickej mape

Kategória:Potoky na Slovensku
Kategória:Vodné toky v Javorí
Kategória:Povodie Slatiny
Kategória:Vodné toky v okrese Detva
Kategória:Slatinské Lazy
Kategória:Vígľašská Huta-Kalinka